**Topic Conference case 1: Cardiology**

**เด็กหญิงไทย อายุ 6 เดือน ภูมิลำเนา จังหวัด มหาสารคาม**

**อาการสำคัญ** : ไข้ ไอ หายใจหอบ มา 2 วันก่อนมาโรงพยาบาล

**ประวัติปัจจุบัน** : 4 เดือนก่อน มารดาสังเกตว่าลูกดูดนมแล้วหายใจเร็ว เหนื่อย ต้องหยุดเป็นช่วงๆ ใช้เวลาดูดนมนาน ประมาร 30-45 นาที/ครั้ง กินนมมารดามาตลอด ไม่เคยไปตรวจรักษที่โรงพยาบาล

 3 วันก่อน มีไข้ น้ำมูกใส ไม่ซึม ทานนมได้น้อยลง ไม่มีท้องเสียถ่ายเหลว ปัสสาวะออกได้ปกติ ไม่มีผื่นแดง มารดาสังเกตว่าหายใจเร็วเพิ่มขึ้น หายใจหอบเหนื่อยเวลาดูดนมและมีเหงื่อออกมากกว่าปกติ

1 วันก่อน มารดาสังเกตว่าหายใจเร็วเพิ่มขึ้นมาก มารดาจึงพามาโรงพยาบาลศรีนครินทร์

**ประวัติอดีต** : แข็งแรงดีมาตลอด เป็นบุตรคนแรก ตั้งครรภ์ครบกำหนด แรกเกิด 3000 กรัม มารดาเป็นคนเลี้ยงเอง ได้รับวัคซีนครบตามกำหนด ไม่มีประวัติ recurrent pulmonary infections

**ประวัติ ANC :** ขณะตั้งครรภ์มารดาแข็งแรงดี ไม่ได้รับประทานยาอย่างอื่นนอกจากยาบำรุง ไม่มีประวัติ สัมผัสสารเคมีหรือ x-ray ไม่มีประวัติเป็นไข้ออกผื่น

**ประวัติพัฒนาการ :** พัฒนาการขณะนี้ชันคอได้ดี ใช้มือคว้าของเข้าปากได้

**ประวัติครอบครัว :** ไม่มีใครในครอบครัวเป็นไข้หวัด ไม่มีประวัติโรคหัวใจพิการแต่กำเนิดในครอบครัว

**ตรวจร่างกายแรกรับ :** PR 140/min, RR 70/min, BP 80/50 mmHg, BT 38.5oC

BW 5 kg. (<P3), Height 58 cm. (<P3)

**GA**: Active, dyspnea, no cyanosis, equal and full peripheral pulses

**V/S**: PR 140/min, RR 70/min, BP 80/50 mmHg, BT 38.5oC

**CVS**: active precordium, apex beat at 5th left intercostal space, 1 cm lateral to midclavicular line, LV heaving, normal S1, S2, PSM grade 3/6 LLSB, DRM grade 2/6 at apex

**Lung**: no crepitation both lungs

**Abdomen**: soft, hepatomegaly (liver span 7 cm), no splenomegaly

**Extremities**: no edema

**Nervous system**: within normal range

**Skin**: no rashes

**จากประวัติและตรวจร่างกายข้างต้นของผู้ป่วย จงตอบคำถามต่อไปนี้ พร้อมคำอธิบายโดยละเอียด**

1. จงซักประวัติที่สำคัญเพิ่มเติม เพื่อช่วยในการวินิจฉัยโรค
2. จงตรวจร่างกายที่สำคัญเพิ่มเติม
3. จงระบุปัญหา (problem list) ของผู้ป่วยรายนี้
4. จงให้การวินิจฉัยแยกโรค พร้อมทั้งอธิบายเหตุผลที่สนับสนุน และขัดแย้ง
5. จงส่งตรวจทางห้องปฏิบัติการเบื้องต้นเพื่อประกอบการวินิจฉัย และสิ่งที่คาดว่าจะตรวจพบ
6. จงบอกการวินิจฉัยโรคที่นึกถึงมากที่สุด พร้อมเหตุผล
7. การรักษา ทั้งในระยะต้นและระยะยาว
8. จงให้คำแนะนำและบอกถึงพยากรณ์โรค

**Ref เพิ่มเติม**: ให้นักศึกษาศึกษาจาก VDO lecture เรื่อง common congenital heart disease 2 ตอน (ตอนที่ 1 เวลา 1.00 ชั่วโมง และ ตอนที่ 2 เวลา 0.15 ชั่วโมง) ร่วมกับ PDF file ประกอบการสอน หรืออ่านจากตำรากุมารเวชศาสตร์ เรื่อง common congenital heart disease